Едгар Алън По
Химн за Аристогитон и Хармодий

Превод от английски: Теменуга Маринова, 2001

chitanka.info

Химн за Аристогитон и Хармодий[0]

Превод от гръцки

I.

Полагам меча си сред мирта!

Победителите на тирана

Атина отново възродиха

с пира на своята стомана.

II.

Войни! Безсмъртната душа

обитава острови щастливи,

в благословени жилища сега

Ахил и Диомед почиват.

III.

Със мирта ще обвия меча.

Тъй храбрият Хармодий възлия

пред олтара свят във храм божествен

на позорното робство кръвта.

IV.

Обидата към свободата

и срама атински отмъстихте!

Славата ви ще е вечен блясък

и няма песента да стихне!

[0] Хармоний и Аристогитон — 514 г. пр. Хр. убили атинския тиранин Хипарх. — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.